Foto: Flickr/TechCrunch Kelgusi haftada Pavel Durovning TON (Telegram Open Network) deb nomlangan kriptovaluta loyihasi taqdimoti bo‘lib o‘tishi mumkin. Taqdimot Davosdagi jahon iqtisodiy forumida o‘tkazilishi rejalashtirilmoqda, deb xabar berdi "Durov kodi" nashri.  Nashrning xabar berishicha, tadbirkor mazkur forumda taqdimot o‘tkazish orqali TON loyihasiga e’tiborni ko‘proq jalb etishni mo‘ljallagan. Anonim manbalarning ma’lum qilishicha, loyihaning sinov talqini ayrim investorlarga berilgan bo‘lishi mumkin, yakuniy talqini esa yilning ikkinchi yarmida chiqadi. 17 yanvar kuni Durov o‘zining Telegram kanalida 2018 yil loyiha uchun murakkab, lekin muvaffaqiyatli bo‘lganini yozgandi.